CELEX: 32021D1201
Language: et
Date: 2021-07-16 00:00:00
Title: Komisjoni rakendusotsus (EL) 2021/1201, 16. juuli 2021, millega muudetakse rakendusotsust (EL) 2020/668 kuulmiskaitsevahendeid käsitlevate harmoneeritud standardite osas

21.7.2021   
               
               
                  ET
               
               
                  Euroopa Liidu Teataja
               
               
                  L 259/8
               
            
         KOMISJONI RAKENDUSOTSUS (EL) 2021/1201,
         16. juuli 2021,
         millega muudetakse rakendusotsust (EL) 2020/668 kuulmiskaitsevahendeid käsitlevate harmoneeritud standardite osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         ning arvestades järgmist:
         
                     (1)
                  
                  
                     Kooskõlas Euroopa Parlamendi ja nõukogu määruse (EL) 2016/425 (2) artikliga 14 eeldatakse, et isikukaitsevahendid, mis on vastavuses harmoneeritud standardite või nende osadega, mille viited on avaldatud Euroopa Liidu Teatajas, vastavad olulistele tervisekaitse- ja ohutusnõuetele, mida nimetatud standardid või nende osad käsitlevad ja mis on sätestatud kõnealuse määruse II lisas.
                  
               
                     (2)
                  
                  
                     Kirjas M/031 pealkirjaga „CENi/CENELECi isikukaitsevahendite standardeid käsitlev standardimisvolitus“ esitas komisjon Euroopa Standardikomiteele (CEN) ja Euroopa Elektrotehnika Standardikomiteele (CENELEC) taotluse töötada välja ja koostada harmoneeritud standardid nõukogu direktiivi 89/686/EMÜ toetuseks (3).
                  
               
                     (3)
                  
                  
                     CEN koostas standardimistaotluse M/031 alusel mitu uut standardit ja vaatas läbi mitu olemasolevat harmoneeritud standardit.
                  
               
                     (4)
                  
                  
                     Standardimistaotlus M/031 kaotas kehtivuse 19. novembril 2020 ja see asendati uue standardimistaotlusega, nagu on sätestatud komisjoni rakendusotsuses C(2020) 7924 (4).
                  
               
                     (5)
                  
                  
                     Kuna määrusega (EL) 2016/425 võeti üle isikukaitsevahendite suhtes kohaldatavad olulised tervisekaitse- ja ohutusnõuded, mis on sätestatud direktiivis 89/686/EMÜ, on standardimistaotluse M/031 alusel välja töötatud harmoneeritud standardite esialgsed versioonid hõlmatud rakendusotsuses C(2020) 7924 sätestatud standardimistaotlusega. Nende standardite viited tuleks seepärast avaldada Euroopa Liidu Teatajas. Seega võib erandkorras aktsepteerida, et standardid, mille CEN ja CENELEC on välja töötanud ja avaldanud standardimistaotluselt M/031 rakendusotsuses C(2020) 7924 sätestatud standardimistaotlusele ülemineku ajal, ei sisalda selget viidet rakendusotsuses C(2020) 7924 sätestatud standardimistaotlusele.
                  
               
                     (6)
                  
                  
                     CEN ja CENELEC koostasid standardimistaotluse M/031 ja rakendusotsuses C(2020) 7924 sätestatud standardimistaotluse alusel järgmised uued harmoneeritud standardid: EN 352-9:2020 ohutusalase audiosidega kõrvatroppide ohutusnõuete kohta ja EN 352-10:2020 meelelahutusliku audiosisendiga kõrvatroppide ohutusnõuete kohta määruse (EL) 2016/425 toetuseks.
                  
               
                     (7)
                  
                  
                     Standardimistaotluse M/031 ja rakendusotsuses C(2020) 7924 sätestatud standardimistaotluse alusel vaatas CEN läbi harmoneeritud standardid EN 352-1:2002, EN 352-2:2002, EN 352-3:2002, EN 352-4:2001, mida on muudetud standardiga EN 352-4:2001/A1:2005, EN 352-5:2002, mida on muudetud standardiga EN 352-5:2002/A1:2005, EN 352-6:2002, EN 352-7:2002 ja EN 352-8:2008, mille viited on avaldatud Euroopa Liidu Teataja C-seerias (5). Läbivaatamise tulemusena võeti vastu harmoneeritud standardid EN 352-1:2020 kõrvaklappidele esitatavate üldnõuete kohta, EN 352-2:2020 kõrvatroppidele esitatavate üldnõuete kohta, EN 352-3:2020 pea- ja/või näokaitsevahendite külge kinnitatavatele kõrvaklappidele esitatavate üldnõuete kohta, EN 352-4:2020 helitaseme filtriga kõrvaklappide ohutusnõuete kohta, EN 352-5:2020 aktiivse mürasummutusega kõrvaklappide ohutusnõuete kohta, EN 352-6:2020 ohutusalase audiosidega kõrvaklappide ohutusnõuete kohta, EN 352-7:2020 helitaseme filtriga kõrvatroppide ohutusnõuete kohta ja EN 352-8:2020 meelelahutuslike audiosisendiga kõrvaklappide ohutusnõuete kohta.
                  
               
                     (8)
                  
                  
                     Komisjon on koos CENi ja CENELECiga hinnanud, kas CENi ja CENELECi koostatud või läbivaadatud haarmoneeritud standardid vastavad rakendusotsuses C(2020) 7924 nimetatud standardimistaotlusele.
                  
               
                     (9)
                  
                  
                     Harmoneeritud standardid EN 352-4:2020, EN 352-5:2020, EN 352-6:2020, EN 352-7:2020, EN 352-8:2020, EN 352-9:2020 ja EN 352-10:2020 vastavad asjakohastele nõuetele, mis on sätestatud määruses (EL) 2016/425. Seepärast on asjakohane avaldada viited nendele harmoneeritud standarditele Euroopa Liidu Teatajas.
                  
               
                     (10)
                  
                  
                     Harmoneeritud standardid EN 352-1:2020, EN 352-2:2020 ja EN 352-3:2020 ei sisalda nõuet kuulmiskaitsevahenditele märgise lisamise kohta, mis näitaks nende mürasummutusvõimet. Need harmoneeritud standardid tuleks seega avaldada Euroopa Liidu Teatajas piiranguga.
                  
               
                     (11)
                  
                  
                     
                        Euroopa Liidu Teataja C-seeriast on vaja kustutada viited harmoneeritud standarditele EN 352-1:2002, EN 352-2:2002, EN 352-3:2002, EN 352-4:2001, mida on muudetud standardiga EN 352-4:2001/A1:2005, EN 352-5:2002, mida on muudetud standardiga EN 352-5:2002/A1:2005, EN 352-6:2002, EN 352-7:2002 ja EN 352-8:2008, kuna need standardid on läbi vaadatud.
                  
               
                     (12)
                  
                  
                     Komisjoni rakendusotsuse (EL) 2020/668 (6) I lisas on loetletud viited määruse (EL) 2016/425 toetuseks koostatud harmoneeritud standarditele, rakendusotsuse (EL) 2020/668 II lisas aga viited nendele määruse (EL) 2016/425 toetuseks koostatud harmoneeritud standarditele, mis kustutatakse Euroopa Liidu Teatajast nimetatud lisas märgitud kuupäevadel.
                  
               
                     (13)
                  
                  
                     Harmoneeritud standardid EN 352-1:2020, EN 352-2:2020 ja EN 352-3:2020 on esimesed määruse (EL) 2016/425 toetuseks koostatud harmoneeritud standardid, mis avaldatakse Euroopa Liidu Teatajas piiranguga. Rakendusotsusele (EL) 2020/668 tuleks lisada uus lisa, milles loetletakse viited määruse (EL) 2016/425 toetuseks koostatud harmoneeritud standarditele, mis avaldatakse Euroopa Liidu Teatajas piiranguga.
                  
               
                     (14)
                  
                  
                     Seepärast tuleks rakendusotsust (EL) 2020/668 vastavalt muuta.
                  
               
                     (15)
                  
                  
                     Selleks et anda tootjatele piisavalt aega, et valmistuda läbivaadatud standardite kohaldamiseks, on vaja II lisas loetletud standardite viidete kustutamine edasi lükata.
                  
               
                     (16)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Käesolev otsus peaks jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2020/668 muudetakse järgmiselt.
            
                        1)
                     
                     
                        Lisatakse artikkel 2 a:
                        
                           „Artikkel 2 a
                           Määruse (EL) 2016/425 toetuseks koostatud ja käesoleva otsuse III lisas loetletud isikukaitsevahendeid käsitlevate harmoneeritud standardite viited avaldatakse Euroopa Liidu Teatajas piiranguga.“;
                        
                     
                  
                        2)
                     
                     
                        I lisa muudetakse vastavalt käesoleva otsuse I lisale;
                     
                  
                        3)
                     
                     
                        II lisa muudetakse vastavalt käesoleva otsuse II lisale;
                     
                  
                        4)
                     
                     
                        käesoleva otsuse III lisas esitatud tekst lisatakse III lisana.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 16. juuli 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 9. märtsi 2016. aasta määrus (EL) 2016/425, mis käsitleb isikukaitsevahendeid ja millega tunnistatakse kehtetuks nõukogu direktiiv 89/686/EMÜ (ELT L 81, 31.3.2016, lk 51).
         
            (3)  Nõukogu 21. detsembri 1989. aasta direktiiv 89/686/EMÜ, isikukaitsevahendeid käsitlevate liikmesriikide õigusaktide ühtlustamise kohta (EÜT L 399, 30.12.1989, lk 18).
         
            (4)  Komisjoni 19. novembri 2020. aasta rakendusotsus C(2020) 7924 Euroopa Parlamendi ja nõukogu määruse (EL) 2016/425 toetuseks koostatud standardimistaotluse kohta, mis esitatakse Euroopa Standardikomiteele ja Euroopa Elektrotehnika Standardikomiteele seoses isikukaitsevahenditega.
         
            (5)  ELT C 113, 27.3.2018, lk 41.
         
            (6)  Komisjoni 18. mai 2020. aasta rakendusotsus (EL) 2020/668 Euroopa Parlamendi ja nõukogu määruse (EL) 2016/425 toetuseks koostatud ja isikukaitsevahendeid käsitlevate harmoneeritud standardite kohta (ELT L 156, 19.5.2020, lk 13).
      
      
         
            I LISA
            Rakendusotsuse (EL) 2020/668 I lisasse lisatakse järgmised kanded:
            
               
                           Nr
                        
                        
                           Viide standardile
                        
                     
                           „32.
                        
                        
                           EN 352-4:2020
                           Kuulmiskaitsevahendid. Ohutusnõuded. Osa 4: Helitaseme filtriga kõrvaklapid
                        
                     
                           33.
                        
                        
                           EN 352-5:2020
                           Kuulmiskaitsevahendid. Ohutusnõuded. Osa 5: Aktiivse mürasummutusega kõrvaklapid
                        
                     
                           34.
                        
                        
                           EN 352-6:2020
                           Kuulmiskaitsevahendid. Ohutusnõuded. Osa 6: Ohutusalase audiosidega kõrvaklapid
                        
                     
                           35.
                        
                        
                           EN 352-7:2020
                           Kuulmiskaitsevahendid. Ohutusnõuded. Osa 7: Helitaseme filtriga kõrvatropid
                        
                     
                           36.
                        
                        
                           EN 352-8:2020
                           Kuulmiskaitsevahendid. Ohutusnõuded. Osa 8: Meelelahutuslikud audiosisendiga kõrvaklapid
                        
                     
                           37.
                        
                        
                           EN 352-9:2020
                           Kuulmiskaitsevahendid. Ohutusnõuded. Osa 9: Ohutusalase audiosidega kõrvatropid
                        
                     
                           38.
                        
                        
                           EN 352-10:2020
                           Kuulmiskaitsevahendid. Ohutusnõuded. Osa 10: Meelelahutusliku audiosisendiga kõrvatropid“
                        
                     
         
      
      
         
            II LISA
            Rakendusotsuse (EL) 2020/668 II lisasse lisatakse järgmised kanded:
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „22.
                        
                        
                           EN 352-1:2002
                           Kuulmiskaitsevahendid. Üldnõuded. Osa 1: Kõrvapolstrid
                        
                        
                           21. jaanuar 2023
                        
                     
                           23.
                        
                        
                           EN 352-2:2002
                           Kuulmiskaitsevahendid. Üldnõuded. Osa 2: Kõrvatropid
                        
                        
                           21. jaanuar 2023
                        
                     
                           24.
                        
                        
                           EN 352-3:2002
                           Kuulmiskaitsevahendid. Üldnõuded. Osa 3: Tööstusliku kaitsekiivri juurde kuuluvad kõrvapolstrid
                        
                        
                           21. jaanuar 2023
                        
                     
                           25.
                        
                        
                           EN 352-4:2001
                           Kuulmiskaitsevahendid. Ohutusnõuded ja katsetamine. Osa 4: (Müra) tasemest sõltuvad kõrvakaitsed
                           EN 352-4:2001/A1:2005
                        
                        
                           21. jaanuar 2023
                        
                     
                           26.
                        
                        
                           EN 352-5:2002
                           Kuulmiskaitsevahendid. Ohutusnõuded ja katsetamine. Osa 5: Aktiivsed müravähendavad kõrvakaitsed
                           EN 352-5:2002/A1:2005
                        
                        
                           21. jaanuar 2023
                        
                     
                           27.
                        
                        
                           EN 352-6:2002
                           Kuulmiskaitsevahendid. Ohutusnõuded ja katsetamine. Osa 6: Audiosidega kõrvakaitsed
                        
                        
                           21. jaanuar 2023
                        
                     
                           28.
                        
                        
                           EN 352-7:2002
                           Kuulmiskaitsevahendid. Ohutusnõuded ja katsetamine. Osa 7: (Müra) tasemest sõltuvad kõrvatropid
                        
                        
                           21. jaanuar 2023
                        
                     
                           29.
                        
                        
                           EN 352-8:2008
                           Kuulmiskaitsevahendid. Ohutusnõuded ja katsetamine. Osa 8: Meelelahutuslike audioseadmete kõrvaklapid
                        
                        
                           21. jaanuar 2023“
                        
                     
         
      
      
         
            III LISA
            
               
                  
                     „III LISA
                     
                                 Nr
                              
                              
                                 Viide standardile
                              
                           
                                 1.
                              
                              
                                 EN 352-1:2020
                                 Kuulmiskaitsevahendid. Üldnõuded. Osa 1: Kõrvaklapid
                                 
                                    Märkus: Selle standardiga ei nõuta tootel märgist, mis näitaks selle mürasummutusvõimet. Seega ei anna selle standardi järgimine alust eeldada vastavust määruse (EL) 2016/425 II lisa punkti 3.5 teisele lõigule.
                              
                           
                                 2.
                              
                              
                                 EN 352-2:2020
                                 Kuulmiskaitsevahendid. Üldnõuded. Osa 2: Kõrvatropid
                                 
                                    Märkus: Selle standardiga ei nõuta tootel märgist, mis näitaks selle mürasummutusvõimet. Seega ei anna selle standardi järgimine alust eeldada vastavust määruse (EL) 2016/425 II lisa punkti 3.5 teisele lõigule.
                              
                           
                                 3.
                              
                              
                                 EN 352-3:2020
                                 Kuulmiskaitsevahendid. Üldnõuded. Osa 3: Pea- ja/või näokaitsevahendite külge kinnitatavad kõrvaklapid
                                 
                                    Märkus: Selle standardiga ei nõuta tootel märgist, mis näitaks selle mürasummutusvõimet. Seega ei anna selle standardi järgimine alust eeldada vastavust määruse (EL) 2016/425 II lisa punkti 3.5 teisele lõigule.
                              
                           
               “